TP53
Tumorski protein P53, znan i kao p53, ćelijski tumorski-antigen p53 (UniProt ime), domaćinski gen, fosfoprotein p53, tumorski supresor p53, antigen NY-CO-13 ili transformacijski vezani protein 53 (TRP53), je bilo koja proteinska izoforma proteina kodiranog homolognim genom u različitim organizmima, kao što su TP53 (ljudi) i Trp53 (miševi). Ovaj homolog (za koji se prvobitno mislilo da je, i o njemu se često govori, kao jedan protein) presudan je u višim kičmenjacima, gdje sprečava stvaranje karcinoma, te stoga funkcionira kao supresor tumora. Kao takav, p53 je opisan kao "čuvar genoma" zbog svoje uloge u očuvanju stabilnosti, sprečavanjem mutacije genoma. Stoga se TP53 koriste za označavanje imena gena TP53 i razlikovanje od proteina koje kodiraju (klasificiran je kao gen za supresiju tumora). Naziv 'p53' dobio je 1979. godine opisujući prividnu molekulskuu masu. Analiza SDS-PAGE pokazuje da je riječ o proteinu od 53-kilodaltona (kDa). Međutim, stvarna masa proteina p53 pune dužine (p53α) na osnovu zbroja mase aminokiselinskih ostataka iznosi samo 43,7 kDa. Ova razlika je zbog velikog broja prolinskih ostataka u proteinu, koji usporavaju njegovu migraciju na SDS-PAGE, čineći ga tako težim nego što zapravo jeste. Pored proteina pune dužine, ljudski gen TP53 kodira najmanje 15 izoformnih proteina, veličine od 3,5 do 43,7 kDa. Svi ovi proteini p53 nazivaju se izoformama p53. Gen TP53 je najčešće mutirani gen (> 50%) u karcinomu čovjeka, što ukazuje da TP53 ima presudnu ulogu u sprečavanju stvaranja karcinoma. Gen TP53 kodira proteine koji se vežu za DNK i regulišu ekspresiju, kako bi se spriječile mutacije genoma.